## Številka: 322-2/2025

Datum: 10. 02. 2025

**ZADEVA:** JAVNI RAZPIS ZA SOFINANCIRANJE DEJAVNOSTI DRUŠTEV IN ZVEZE NA PODROČJU TURIZMA OBČINE SLOVENSKA BISTRICA V LETU 2025

*1. PREDMET RAZPISA*

*Občina Slovenska Bistrica z Odlokom o proračunu Občine Slovenska Bistrica za leto 2025 (Uradno glasilo slovenskih občin, št. 71/2024) zagotavlja namenska sredstva za sofinanciranje dejavnosti društev in zveze na področju turizma občine Slovenska Bistrica v višini 34.000 EUR.*

*Namenska sredstva se delijo skladno z merili in kriteriji Pravilnika o sofinanciranju dejavnosti društev in zveze na področju turizma Občine Slovenska Bistrica (Ur. l. RS št. 4/05) po vsebini kot sledi:*

* *Delovanje turističnih društev in turistične zveze v skupnem znesku 12.000,00 EUR;*
* *Izvajanje turističnih programov v skupnem znesku 22.000,00 EUR.*

*2. UPRAVIČENCI ZA PRIDOBITEV SREDSTEV*

*Za izvajanje turistične dejavnosti se štejejo vsa društva in zveze, ki delujejo na področju pospeševanja razvoja turizma v občini. Za sofinanciranje lahko kandidirajo naslednji nosilci turistične dejavnosti:*

* *turistična društva in turistične zveze občine;*
* *društva za ohranjanje ljudskih običajev;*
* *hortikulturna društva.*

*3. POGOJI SOFINANCIRANJA*

*Pravico do sofinanciranja dejavnosti na področju turizma iz občinskega proračuna imajo nosilci in izvajalci turistične dejavnosti, ki izpolnjujejo naslednje pogoje:*

* *imajo sedež v občini Slovenska Bistrica in so registrirani po Zakonu o društvih;*
* *imajo materialne, kadrovske in organizacijske pogoje za izvajanje dejavnosti;*
* *imajo urejeno evidenco o članstvu in plačani članarini;*
* *delujejo najmanj eno leto.*

*Izvajalci programa pospeševanja razvoja turizma, ki zgornje pogoje izpolnjujejo, vendar se na ta razpis ne prijavijo ali pa se ne prijavijo skladno z razpisno dokumentacijo, v letu 2025 ne bodo upravičeni do namenskih sredstev proračuna Občine Slovenska Bistrica.*

*4. ROK IN NAČIN PRIJAVE*

*Kandidati na razpisu svojo prijavo podajo na izpolnjenih priloženih obrazcih razpisne dokumentacije in z vsemi zahtevanimi potrebnimi prilogami.*

*Prijavo lahko pošljejo s priporočeno pošto ali oddajo osebno na naslovu: Občina Slovenska Bistrica, Kolodvorska ulica 10, 2310 Slovenska Bistrica.*

*Prijava mora biti podana v zaprti kuverti. Na sprednji strani kuverte mora biti razviden pripis »RAZPIS – TURIZEM 2025«, na hrbtni strani pa naslov kandidata na razpisu.*

*Prijave morajo biti predložene na Občino Slovenska Bistrica najkasneje do petka 04. aprila 2025. Po tem roku prejete prijave se v postopku točkovanja in razdelitve sredstev po tem razpisu ne upoštevajo.*

*5. RAZPISNA DOKUMENTACIJA IN INFORMIRANJE KANDIDATOV*

*Kandidati lahko razpisno dokumentacijo prejmejo v času od 10.02.2025 do poteka roka za prijavo na javni razpis (04.04.2025) na spletni strani Občine Slovenska Bistrica, www.slovenska-bistrica.si, oziroma v času uradnih ur v sprejemni pisarni Občine Slovenska Bistrica, Kolodvorska ulica 10, 2310 Slovenska Bistrica.*

*Obrazci naj bodo izpolnjeni čitljivo in pregledno. Podatkov, ki ne bodo dokazani s prilogami, se pri točkovanju ne bo upoštevalo.*

*Vse dodatno potrebne informacije lahko kandidati pridobijo v rednem delovnem času na naslovu: Občina Slovenska Bistrica, Kolodvorska 10, 2310 Slovenska Bistrica, tel. 843 28 38 Slavka Zafošnik, e-naslov: slavka.zafosnik@slov-bistrica.si.*

*6. POSTOPEK OBRAVNAVE PRIJAV*

*Komisija bo pravočasno prispele prijave odprla in pregledala njihovo vsebino najkasneje v roku 8 dni. Kandidate, ki so poslali nepopolne vloge, bo komisija pozvala k eventualni dopolnitvi vloge. Nedopolnjenih vlog se v nadaljnjem postopku ne obravnava.*

*Komisija poda poročilo o rezultatih razpisa županu Občine Slovenska Bistrica, najkasneje v 30 dneh od roka oddaje prijave. Župan v roku 8 dni od prejema izda upravičencem obvestilo o odobrenih sredstvih. V roku 8 dni od prejema obvestila je možna pritožba na župana, ki jo župan obravnava ter po obravnavi izda sklep o končni razdelitvi proračunskih sredstev za leto 2025. S posameznimi upravičenci se sklenejo ustrezne pogodbe.*

Občina Slovenska Bistrica

Oddelek za gospodarstvo

Priloga:

Razpisna dokumentacija